AH-IV, denumit R-1 în cadrul armatei române, a fost repartizat la escadroanele de recunoaștere mecanizate ale brigăzilor de cavalerie. Brigăzile 5, 6 și 8 de cavalerie au primit câte șase tancuri R-1, iar brigăzile 1, 7 și 9 de cavalerie au primit câte patru. Între 1941 și 1942, odată cu Corpul de Cavalerie (alcătuit din brigăzile 5, 6 și 8 cavalerie), au luat parte la acțiunile din sudul Ucrainei și din Caucaz, dar și din alte zone ale frontului unde au fost prezente unități de cavalerie (precum la Odessa). Centrul de Instrucție al Cavaleriei a retras tancul R-1 din dotarea armatei române drept consecință a înfrângerii de la Stalingrad.